Plachta oli voittamassa olympiahopeaa Saksan maajoukkueessa Pyeongchangissa 2018. MM-kilpailuissa hän on pelannut 2014, 2015 ja 2017. Yhteensä hän on pelannut 38 A-maaottelua tehopistein 8+3=11. Plachta pelasi myös alle 20-vuotiaiden MM-kilpailuissa vuonna 2011 sekä I-divisioonan MM-kilpailuissa vuonna 2010, jolloin hän voitti A-lohkon kultaa ja jakoi tehoilla 2+5=7 Saksan sisäisen pistepörssin voiton Daniel Weißin kanssa.